**OBČINA RENČE-VOGRSKO PREDLOG OBČINSKI SVET**

*NASLOV:*

**SKLEP O DOLOČITVI CEN PROGRAMOV V VRTCU PRI OSNOVNI ŠOLI LUCIJANA BRATKOVIČA BRATUŠA RENČE**

*PRAVNA PODLAGA:*

* 31. člen Zakona o vrtcih (Uradni list RS, št. [100/05](http://www.uradni-list.si/1/objava.jsp?sop=2005-01-4349) – uradno prečiščeno besedilo, [25/08](http://www.uradni-list.si/1/objava.jsp?sop=2008-01-0911), [98/09](http://www.uradni-list.si/1/objava.jsp?sop=2009-01-4285) – ZIUZGK, [36/10](http://www.uradni-list.si/1/objava.jsp?sop=2010-01-1737), [62/10](http://www.uradni-list.si/1/objava.jsp?sop=2010-01-3387) – ZUPJS, [94/10](http://www.uradni-list.si/1/objava.jsp?sop=2010-01-4935) – ZIU, [40/12](http://www.uradni-list.si/1/objava.jsp?sop=2012-01-1700) – ZUJF, [14/15](http://www.uradni-list.si/1/objava.jsp?sop=2015-01-0505) – ZUUJFO in [55/17](http://www.uradni-list.si/1/objava.jsp?sop=2017-01-2525))
* 20. člen Pravilnika o metodologiji za oblikovanje cen programov v vrtcih, ki izvajajo javno službo (Uradni list RS, št. 97/03, 77/05, 120/05, 93/15 in 59/19)
* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18)

*PREDLAGATELJ:*

Tarik Žigon, župan

*PRIPRAVLJALEC:*

Župan, občinska uprava

*OBRAZLOŽITEV:*

Osnovna šola Lucijana Bratkoviča Bratuša Renče je na Občino Renče-Vogrsko dne 9. 6. 2020 vložila vlogo za izdajo soglasja k cenam za programe vrtca v vrtcu pri OŠ Renče v šolskem letu 2020/2021.

*RAZLOGI ZA SPREJETJE SKLEPA:*

19. člen Pravilnika o metodologiji za oblikovanje cen programov v vrtcih, ki izvajajo javno službo, določa, da je potrebno cene za programe v vrtcih zaradi sprememb sistematizacije ter količnikov plač delavcev v vrtcih ter sprememb drugih materialnih stroškov uskladiti 1x letno, 20. člen pa, da sklep o določitvi cene sprejme lokalna skupnost.

*OCENA STANJA:*

**1. Oblikovanje cen programov vrtca**

OŠ Renče je Občini Renče-Vogrsko skladno z 19. členom Pravilnika o metodologiji za oblikovanje cen programov v vrtcih, ki izvajajo javno službo, dostavila predlog uskladitve cen programov predšolske vzgoje; predlog je v sodelovanju s strokovno službo družbenih dejavnosti pripravljen na podlagi predpisane metodologije za oblikovanje cen programov v vrtcih, ki izvajajo javno službo (6. člen Pravilnika o metodologiji za oblikovanje cen programov v vrtcih, ki izvajajo javno službo.

Pri pripravi predloga smo upoštevali:

* elemente za kalkulacijo cene iz predpisane metodologije, razen stroškov za izplačila jubilejnih nagrad, odpravnin in solidarnostne pomoči, ki do sedaj še niso bili vključeni v kalkulacijo cene, saj ne nastajajo redno oz. nastanejo ob nastopu dogodka oz. pogosto nepredvideno,
* 4. člen Pogodbe o sofinanciranju dejavnosti predšolske vzgoje,
* dejansko povprečno mesečno realizacijo stroškov predšolske vzgoje v obdobju zadnjih 12 mesecev,
* dejansko sistematizacijo delavcev, število oddelkov in število otrok od 1. septembra 2020 dalje,
* zvišanje mase plač zaradi povečanja plač zaradi napredovanj,
* najvišji normativ po skupinah, določen v Pravilniku o normativih in kadrovskih pogojih za opravljanje dejavnosti predšolske vzgoje, upoštevajoč tudi fleksibilni normativ.

Cene programov vrtca so v primerjavi z veljavnimi cenami v tekočem šolskem letu višje, ker je potrebno v izračunih upoštevati:

* uskladitev (korigiranje) plač za zaposlene skladno z veljavnimi predpisi (povišanje uvrstitev delovnih mest in napredovanja na podlagi Dogovora, Aneksa k KPVIZ in Aneksa h KPJS) s 1. 9. 2020,
* redna napredovanja v plačne razrede in nazive s 1. 12. 2019,
* dvig minimalne plače za 6 % za 1,78 zaposlena s 1. 1. 2020,
* dvig premij obveznega dodatnega pokojninskega zavarovanja pri Modri zavarovalnici (zakonsko predpisano).

V oddelkih prvega starostnega obdobja so cene po normativu 12 otrok višje za 1,5 %, v oddelkih drugega starostnega obdobja po normativu 21 otrok (19 + 2) so cene višje za povprečno 3 %, v kombiniranem oddelku pa po normativu 17 otrok višje za 1,4 %.

V našem vrtcu od 1. 9. 2019 dalje veljajo naslednje cene:

* za program prvega starostnega obdobja **524,00 EUR** na otroka na mesec,
* za program drugega starostnega obdobja **362,00 EUR** na otroka na mesec
* za program kombinirani oddelek in homogeni 3-4 leta **419,00 EUR** na otroka na mesec.

Na podlagi Pravilnika o metodologiji za oblikovanje cen programov v vrtcih, ki izvajajo javno službo, je računovodska služba OŠ Renče na podlagi izračuna dejanske (stroškovne) cene po predpisani metodologiji glede nove sistematizacije, spremenjenega števila in starostne strukture otrok v vrtcu pripravila podrobne izračune cen programov; v naslednji tabeli navajamo predloge cen programov vrtca od 1. 9. 2020 dalje:

**Tabela 1: Predlogi cen po programih:**

|  |  |
| --- | --- |
| **Naziv programa** | **Cena programa – Varianta 1** |
| Prvo starostno obdobje | 532,00 |
| Drugo starostno obdobje | 373,00 |
| Kombinirani oddelek | 425,00 |

\* Opomba: v novem šolskem letu glede na starostno strukturo ne bo oblikovane skupine »Homogeni 3-4 leta«.

Stroški živil so v skladu z 28. členom Zakona o vrtcih za vse programe izračunani v višini 41,80 EUR na 22 obračunskih dni. V vseh programih se za pravočasno odjavljeno celodnevno odsotnost otroka stroške živil odbija v višini 1,90 EUR na dan. Stroški živil se za starše in občino odbijejo v deležu, kot je določeno z Odločbo o določitvi znižanega plačila za program vrtca, ki ga obiskuje otrok.

Opomba javnega zavoda: V ceni oskrbe pri plačah zaposlenih ni upoštevana delovna uspešnost v višini 2 % od bruto izplačane plače, ker je izplačilo le-te omejeno z Dogovorom o ukrepih na področju plač v javnem sektorju zaradi makroekonomskih razmer. Ob ponovni uvedbi izplačila javni zavod predlaga uskladitev cen v vrtčevskih programih.

*CILJI IN NAČELA:*

Vrtec mora skladno s predpisi pridobiti soglasje občine ustanoviteljice k ceni za vrtec.

*FINANČNE IN DRUGE POSLEDICE:*

Finančne posledice je tudi letos težje oceniti predvsem zaradi dejstva, ker so cene programov vrtca po eni strani za starše višje; po drugi strani pa se je povprečni procent plačil staršev na podlagi odločb o znižanem plačilu programov vrtca, ki jih izdaja Center za socialno delo, že v lanskem letu znižal za povprečno en plačilni razred. Kar se tiče števila vpisanih otrok, bodo od 1. 9. 2020 dalje vrtec obiskovali štirje otrok več, kar pomeni za malenkost višji priliv s strani plačil staršev. Finančne posledice je težje oceniti predvsem zaradi novih pogojev določanja plačil staršev, saj odločbe o znižanem plačilu staršev za programe vrtca izdaja Center za socialno delo, kar onemogoča vpogled v povprečno plačilo staršev; poleg tega se odločb ne izdaja več za tekoče leto, kot pred uvedbo Zakona o uveljavljanju pravic iz javnih sredstev, ampak glede na datum vloge s strani staršev za obdobje enega leta. V proračunu je glede na lansko realizacijo in ob upoštevanju najave potrebnih sredstev s strani javnega zavoda, v katerega je vključena tudi plača delavke, ki ni vključena v ceno za programe vrtca (sklep Občinskega sveta), planiranih 443.753 EUR; ocenjujemo, da bodo letošnja povprečna mesečna plačila za plačilo razlike staršem z ozirom na tekoče zahtevke znašala okoli 32.000 EUR mesečno (v ta znesek ni vštet regres za letni dopust), kar na letnem nivoju pomeni okoli 384.000 EUR; v planirani znesek so poleg navedenih vkalkulirana tudi sredstva, ki jih skladno s sklepi občinskega sveta zagotavljamo še za kritje dodatnih stroškov zaradi subvencioniranja zdravstvenih odsotnosti, funkcionalnih stroškov dejavnosti, izplačil iz naslova elementov cene, ki niso vključeni v ceno za vrtec, ter sredstva, ki smo jih skladno s predpisi dolžni zagotoviti za kritje prispevkov za otroke, ki se zaradi vpisa v šolo konec junija ali julija izpišejo iz vrtca.

Pripravila:

Vladka Gal Janeš

Višja svetovalka I za negospodarske dejavnosti

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predlog sklepa:

Na podlagi 31. člena Zakona o vrtcih (Uradni list RS, št. [100/05](http://www.uradni-list.si/1/objava.jsp?sop=2005-01-4349) – uradno prečiščeno besedilo, [25/08](http://www.uradni-list.si/1/objava.jsp?sop=2008-01-0911), [98/09](http://www.uradni-list.si/1/objava.jsp?sop=2009-01-4285) – ZIUZGK, [36/10](http://www.uradni-list.si/1/objava.jsp?sop=2010-01-1737), [62/10](http://www.uradni-list.si/1/objava.jsp?sop=2010-01-3387) – ZUPJS, [94/10](http://www.uradni-list.si/1/objava.jsp?sop=2010-01-4935) – ZIU, [40/12](http://www.uradni-list.si/1/objava.jsp?sop=2012-01-1700) – ZUJF, [14/15](http://www.uradni-list.si/1/objava.jsp?sop=2015-01-0505) – ZUUJFO in [55/17](http://www.uradni-list.si/1/objava.jsp?sop=2017-01-2525)), 20. člena Pravilnika o metodologiji za oblikovanje cen programov v vrtcih, ki izvajajo javno službo (Uradni list RS, št. 97/03, 77/05, 120/05, 93/15 in 59/19) in 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18) je Občinski svet Občine Renče-Vogrsko na \_\_\_. redni seji, dne \_\_\_\_\_\_ sprejel

**S K L E P**

1.

Ekonomske cene programov vrtca v OŠ Lucijana Bratkoviča Bratuša Renče se določijo tako, da mesečne cene na otroka po posameznih programih od 1. septembra 2020 dalje znašajo:

|  |  |
| --- | --- |
| **Naziv programa** | **Cena programa** |
| Prvo starostno obdobje | 532,00 |
| Drugo starostno obdobje | 373,00 |
| Kombinirani oddelek | 425,00 |

Stroški živil v višini 41,80 EUR v celodnevnih programih so izračunani na 22 obračunskih dni. V celodnevnih programih se za pravočasno odjavljeno celodnevno odsotnost otroka stroške živil odbija v višini 1,90 EUR na dan. Stroški živil se za starše in občino odbijejo v deležu, kot je določeno z Odločbo o določitvi znižanega plačila za program vrtca.

2.

Ta sklep prične veljati naslednji dan po objavi v Uradnih objavah v Občinskem glasilu, uporablja pa se od 1. 9. 2020 dalje.

Tarik Žigon

ŽUPAN

Številka:

Bukovica,